Зразумела, што ў школах, каледжах, ліцэях, іншых навучальных установах шмат людзей кантактуюць адно з адным. У маленькіх гарадах увогуле многія ведаюць адно аднаго, а значыць, чуткі, размовы расходзяцца вельмі хутка. І калі раптам да настаўніка дайшла навіна, што іх навучэнец замешаны ў справе з наркотыкамі, няхай і не напрамую, пра гэта трэба паведамляць. Радуе, што ёсць прыклады, калі супрацоўнікі міліцыі выяўляюць факты ўжывання наркатычных сродкаў навучэнцамі менавіта дзякуючы пільнасці настаўнікаў. І тут сваю ролю адыгралі трэнінгі для педагогаў, якія мы праводзілі. Калі педагог бачыць неадэкватнага падлетка, назірае за яго паводзінамі, варта неадкладна прымаць меры. І за тое, што такі ўважлівы педагог не пабаяўся і паведаміў у міліцыю, яго трэба не толькі пахваліць, але і заахвоціць.